

**Վաղարշապատի Մ. Գորկու անվան թիվ 5 ավագ դպրոց**

**Հերթական ատեստավորման ենթակա ուսուոցիչների վերապատրաստում**

**Ավարտական հետազոտական**

**աշխատանք**

**Թեմա՝Ուղղագրության և ուղղախոսության ուսուցումը տարրական դպրոցում**

**Մասնակից՝ Արևիկ Ազիզյան**

**Դպրոց՝ Արմավիրի մարզ Գայի միջն.դպրոց**

**/ՊՈԱԿ/**

**Վերապատրող՝ Ա. Նշանյան**

**Վաղարշապատ 2022թ.**

**Բովանդակությունը**

**Նախաբան --------------------------------------------------------------------------3**

**Հետազոտական աշխատանքի նպատակը, օբյեկտը---------------------------4**

**Հետազոտության խնդիրները------------------------------------------------------5**

**Ուղղագրության ուսուցման տեսակները տարրական դասարաններում ----7 հետազոտության գիտական նորույթը--------------------------------------------10**

**Ուղղագրության հմտությունների ձևավորման մեթոդիկան--------------------13**

**Ուղղագրական վարժությունների համակարգը----------------------------------14**

**Եզրակացություն ---------------------------------------------------------------------15**

**Դ-Տ-Թ –ի ուղղագրության ուսուցում-/ Դասի պլան-/-----------------------------17**

**Օգտագործված գրականության ցանկ ----------------------------------------------19**

**Նախաբան**

Հատուկ ուսուցման համակարգում կարևորագույն խնդիր է մայրենիի ուսուցումը. նրա ծրագրային նյութերի ամբողջական յուրացումով է պայմանավորված երեխայի կենսագործունեությունը և հետագա ուսումնական գործընթացի ողջ արդյունավետությունը: Առանց մայրենի լեզվի իմացության անհնարին է մյուս ուսումնական առարկաների ծրագրային նյութի յուրացումը: Մայրենի լեզվի դասավանդման կարևորագույն խնդիրների` խոսելու, հաղորդակցվելու, կարդալու և գրելու կարողությունների որոշակի մակարդակի ձևավորումն ընկած է ինչպես հանրակրթական, այնպես էլ հատուկ (օժանդակ) դպրոցի կրթադաստիարակչական աշխատանքների հիմքում: Դրանց անբավարար ձևավորումը կխոչընդոտի մասնավորապես մտավոր խանգարումներ ունեցող երեխաների` հասարակության մեջ ներառմանն ու աշխատանքային գործունեության մեջ ընդգրկմանը: Որպեսզի հաղորդակցումն իրականացվի գործունեության այդ ձևին ներկայացվող պահանջներին համապատասխան, անհրաժեշտ է կարևորել լեզվի ուղղագրությունը, իսկ բանավոր խոսքի պարագայում՝ ուղղախոսությունը:

Ուղղագրությունը ճիշտ գրելու կանոնների ամբողջությունն է: Այդ կանոնները ստեղծելիս հաշվի են առնվում հնչման ու տառագրության բոլոր առանձնահատկությունները: Ինչպես նշում է Ա. Սուքիասյանը, «սովորաբար լեզվի հնչյունական համակարգի և այբուբենի լրիվ համապատասխանություն գոյություն չունի: Տառերի գործածությունը կարգավորվում է ուղղագրությամբ մշակված կանոնների միջոցով»:
Ուղղագրության կանոններ սահմանելիս հաշվի են առնվում ոչ միայն տառագրության նորմաները, այլև բառերի ու բառաձևերի նշանակությունը: ստեղծվում են գրության խմբեր, որոնց ամփոփման շնորհիվ սահմանվում են ուղղագրության կանոններ:
Հայերենի ուղղագրության մեջ մտնում են.
1. ձայնավորների և բաղաձայնների ուղղագրությունը,
2. երկհնչյունների ուղղագրությունը,
3. քերականական ուղղագրությունը:
Ուղղագրական կանոնները ձևակերպվում են ըստ լեզվի հնչույթային համակարգի և որոշակի ժամանակի համար ընդհանուր ընդունելություն գտնելով` պարտադիր են դառնում բոլորի համար:

ՀԵՏԱԶՈՏՈՒԹՅԱՆ ՆՊԱՏԱԿԸ տարրական դպրոցում հայերենի ուղղագրության ուսուցման մեթոդական այնպիսի համալիրի մշակումն է, որը կնպաստի երեխաների գրավոր խոսքի ձևավորմանն ու զարգացմանը, ինչպես նաև որոշ երեխաների երկրորդային խանգարումների շտկման հնարավորությունների կատարելագործմանը:

 ՀԵՏԱԶՈՏՈՒԹՅԱՆ ՕԲՅԵԿՏԸ տարրական դպրոցում սովորողների հայոց լեզվի ուղղագրության և ուղղախոսության ուսուցման, դրա դժվարությունների բացահայտման և հաղթահարման գործընթացն է:

ՀԵՏԱԶՈՏՈՒԹՅԱՆ ԱՌԱՐԿԱՆ կրտսեր դպրոցի սովորողների ուղղագրական գիտելիքների և կարողությունների ձեռքբերման արդյունավետությունն ու կայունությունը ապահովող մեթոդական համալիրն է:

ՀԵՏԱԶՈՏՈՒԹՅԱՆ ՎԱՐԿԱԾԸ: Տարրական դպրոցի սովորողների կողմից հայոց լեզվի ուղղագրության յուրացման գործընթացը կարող է առավել բարձր արդյունավետություն ունենալ և համեմատաբար զերծ մնալ դժվարություններից, եթե`

• այն իրականացվի անձնակենտրոն ուղղվածությամբ և հումանիստական մոտեցումների հիման վրա,

• հստակեցվեն կրտսեր դպրոցում մայրենի լեզվի դասընթացի նպատակները, բովանդակությունն ու կառուցվածքը, լրամշակվեն հայոց լեզվի ծրագրի «Ուղղագրություն» բաժինը, ուսումնաօժանդակ համալիրները,

• մայրենիի ուսուցման, մասնավորապես, սովորողների ուղղագրական կարողությունների ձևավորման ու զարգացման ուղղությամբ իրականացվող աշխատանքների վերլուծության հիման վրա սահմանվեն դրանց կիրառման հատուկ պայմանները,

 • կրթադաստիարակչական գործընթացի իրականացման մեթոդներն ընտրելիս հաշվի առնվեն նշված դասարաններում սովորող աշակերտների զարգացման և հոգեկան գործընթացների ինքնատիպությունը, տարիքային, կազմաբնախոսական առանձնահատկությունները,

• մշակվի և ուսուցման գործընթացում ներդրվի ուղղագրական կարողությունների ձևավորմանն ու զարգացմանը միտված մեթոդական այնպիսի համալիր, որը կնպաստի նաև մտավոր հետամնաց սովորողների երկրորդային խանգարումների շտկմանը և անձի ընդհանուր զարգացմանը:

ՀԵՏԱԶՈՏՈՒԹՅԱՆ ԽՆԴԻՐՆԵՐԸ

1. Բացահայտել տարրական դպրոցում հայերենի ուղղագրության ուսուցման մեթոդիկայի պատմական նախադրյալները և զարգացման միտումները:

 2. Ուսումնասիրել և վերլուծել մայրենիի ուսուցման, մասնավորապես, սովորողների ուղղագրական կարողությունների ձևավորման ու զարգացման ուղղությամբ 5 իրականացվող աշխատանքների դրվածքն կրտսեր դպրոցում, հիմնավորել այս ուղղությամբ հատուկ գործունեության անհրաժեշտությունն ու դրա իրականացման հնարավորությունները:

3. Ուսումնասիրել տվյալ տարիքային խմբի դպրոցի սովորողների գրավոր խոսքին բնորոշ (ուղղագրական) սխալները, բացահայտել դրանց պատճառները, նախանշել կանխման արդյունավետ ուղիները:

4. Մշակել, փորձարարությամբ հիմնավորել դպրոցներում ներդնելով ուղղագրության ուսուցման մեթոդական այնպիսի համալիր, որը կհամապատասխանի սովորողների մտավոր, ֆիզիկական ու տարիքային առանձնահատկություններին և համահունչ կլինի անձնակենտրոն ուսուցման մոտեցումներին:

5. Փորձարարական աշխատանքի միջոցով ստուգել և հիմնավորել հատուկ (օժանդակ) դպրոցում սովորողների ուղղագրական կարողությունների ձևավորմանն ու զարգացմանը միտված մեր կողմից մշակված մեթոդական համալիրը, որը կապահովի մտավոր հետամնացություն ունեցող սովորողների ոչ միայն ուղղագրական կարողությունների և հմտությունների արդյունավետ կերպով յուրացումը, այլև կնպաստի այս երեխաների երկրորդային խանգարումների շտկմանը, անձի զարգացմանն ընդհանրապես:

 ՀԵՏԱԶՈՏՈՒԹՅԱՆ ՀԱՄԱՐ ՏԵՍԱԿԱՆ ԵՎ ՄԵԹՈԴԱԲԱՆԱԿԱՆ ՀԻՄՔ ԵՆ ԾԱՌԱՅԵԼ

հայ և արտասահմանյան` հոգեբանամանկավարժական, մեթոդական և լոգոպեդական գրականության մեջ ներկայացված մեր հիմնախնդրին առնչվող հայեցակարգային հիմնական մի շարք դրույթներ: Դրված խնդիրների լուծման համար կիրառվել են հետազոտության հետևյալ

ՄԵԹՈԴՆԵՐԸ` գիտատեսական մեթոդներ` գիտական ուսումնասիրությունների արդյունքների վերլուծություն, դասական մանկավարժների` խնդրո առարկայի վերաբերյալ տեսությունների ուսումնասիրություն, վերլուծություն և ընդհանրացում, կրտսեր դպրոցականների գրավոր աշխատանքների ուսումնասիրում և արդյունքների վերլուծություն, էմպիրիկ մեթոդներ` մանկավարժական գործընթացի դիտում, հարցարանային և թեստային ուսումնասիրություններ, զրույցներ, փորձարարական հետազոտության իրականացում, արդյունքների համեմատական վերլուծություն, վիճակագրական մեթոդներ` փորձարարական հետազոտության ընթացքում ստացված վիճակագրական տվյալների քանակական և որակական վերլուծություն:

**Ուղղագրության ուսուցման տեսակները տարրական**

**դասարաններում**

Ուղղագրության ուսուցման արդյունավետ ձևերից են արտագրությունները, ստեղծագործական արտագրությունները: Ստեղծագործական արտագրությունները տարրական բոլոր դասարաններում լայն կիրառություն ունեն, որոնք նպաստում են կրտսեր դպրոցականների ուղղագրության ուսուցման գործընթացին: Առաջադրանքը ուղեկցվում է անցած ուղղագրական, լեզվական, բառիմաստային, բառակազմական կամ տրամաբանական աշխատանքի կատարումով: Այս դեպքում արտագրությունն առավել զարգացնող է և հետաքրքիր: Միօրինակ արտագրությունը կարող է ձանձրացնել երեխային, իսկ լրացուցիչ որևէ առաջադրանքը հետաքրքրություն է առաջացնում, և երեխան այն կատարում է հաճույքով: Բազմամյա աշխատանքային փորձս ցույց է տվել, որ այսպիսի նպատակային արտագրությունները հանգեցնում են դրական արդյունքի:

Նորագույն մեթոդները, անշուշտ, արդյունավետ ու գրավիչ են, սակայն ժամանակի ընթացքում անտեսվել են տարրական դասարաններում նպատակային արտագրությունների տեսակները:

Ստեղծագործական արտագրությունները տարրական բոլոր դասարաններում լայն կիրառություն ունեն: Առաջադրանքը ուղեկցվում է անցած ուղղագրական, լեզվական, բառիմաստային, բառակազմական կամ տրամաբանական աշխատանքի կատարումով: Այս դեպքում արտագրությունն առավել զարգացնող է և հետաքրքիր: Միօրինակ արտագրությունը կարող է ձանձրացնել երեխային, իսկ լրացուցիչ որևէ առաջադրանքը հետաքրքրություն է առաջացնում, և երեխան այն կատարում է հաճույքով:

Արտագրության տեսակներն են.

1. Արտագրել՝ ընտրելով պահանջված բառերը, նախադասաությունները (սա կոչվում է նաև ընտրովի արտագրություն):
2. Արտագրել՝ խմբավորելով տրված բառերը, նախադասությունները:
3. Արտագրել՝ ընդգծելով պահանջված բառերը, նախադասությունները:
4. Արտագրել՝ տեղադրելով բաց թողած տառերը:
5. Արտագրել՝ տեղադրելով բաց թողած բառերը:
6. Արտագրել՝ փոփոխելով բառերը, նախադասությունները, տեքստը:
7. Արտագրել՝ վերականգնելով ձևափոխված տեքստը:

Բազմամյա աշխատանքային փորձս ցույց է տվել, որ այսպիսի նպատակային արտագրությունները հանգեցնում են դրական արդյունքի:

Ստորև ներկայացնում եմ նմանատիպ առաջադրանքների մի քանի նմուշ օրինակ:

**ՆՄՈՒՇ ՕՐԻՆԱԿՆԵՐ**

Արտագրել՝ ընտրելով միայն ձայնավորով սկսվող բառերը: **Առաջին դասարան**

***Չամիչ, Հասմիկ, Անահիտ, գազար, գույն, ընկույզ, էկրան, ցերեկ, գիծ, ընտիր, իմանալ, ձեռնոց, մոծակ, ուղիղ, արծիվ, վիճել, ընկնել, հեծանիվ, դելֆին, օտար:***
Արտագրել միայն գոյական + ածական բառակապակցությունները:

*Կանաչազարդ լանջին ամեն օր արածում էին երեք այծեր: Նրանք շոգ կեսօրին քչքչան առվակից ջուր էին խմում ու զովանում: Հետո սաղարթախիտ ծառի հով ստվերում քնում էին միասին: Երեկոյան լանջի նեղ կածանով տուն էին դառնում միասին: Ամեն օր մի չար գայլ էր հեռվից նայում այծերին: Նա չէր համարձակվում միայնակ մոտենալ այծերին: Իսկ ուրախ, անհոգ այծերն արածում էին լանջի թավ կանաչը:*

Թիրախ խումբ՝ **երրորդ դասարան:**
 **Ուղղախոսական այսպիսի առաջադրանք կարելի է առաջադրել երրորդ դասարանի աշակերտներին:**

Տեղադրել բաց թողած բառերը (***ձի, ձիու, ձիով, ձիուն*** ):

*Համբարձումը թամբեց \_\_\_\_\_\_\_\_ և ճամփա ընկավ: \_\_\_\_\_\_\_\_ ճամփորդելը նրա սիրելի զբաղմունքն է: Այսօր նա ամբողջ օրը կլինի դաշտերում, երեկոյան կվերադառնա: \_\_\_\_\_\_\_ Համբարձումի մտերիմ ընկերն է: Նա միշտ խնամքով է վերաբերվում իր \_\_\_\_\_\_\_: \_\_\_\_\_\_\_ սպիտակ է, այդ պատճառով էլ Համբարձումը \_\_\_\_\_\_\_ անունը դրել է Սպիտակաձյունիկ:*

բ) *Մի չար տղա ձագերին տուն տարավ: Ծառի վրա մի թռչունի բույն կար: Երբ մայր թռչունը վերադարձավ, բույնը դատարկ գտավ: Նրանք չէին կարողանում թռչել: Այդ բնի մեջ երեք փոքրիկ ձագ կար:*

**Ընդգծել իր ցույց տվող գոյականները: Ընդգծել բայերը**

Այսպիսի աշխատանք է նախատեսված նաև անցկացնել երկրորդ դասարանում: Այն նպատակ ունի ստուգել աշակերտների գրավոր խոսքում ձեռք բերած ուղղագրական և ուղղախոսական նախագիտելիքները: Ընդգծված բառերը փոխարինել հոմանիշներով:

*Պարտեզում բացվել էին մի****գեղեցիկ****կակաչ ու իր****քնքուշ****մանուշակ: Կակաչը հպարտանում էր իր****վառ****կարմիր գույնով: Նա մի անգամ նույնիսկ ծաղրեց մանուշակին: Հենց այդ****ժամանակ****փոքրիկ Հրաչիկը մտավ****պարտեզ:****Նա****ցանկանում****էր գեղեցիկ ծաղիկների մի փունջ կապել: Այդ օրը նրա մայրիկի****ծննդյան****օրն էր:*

Տեղադրել բաց թողած տառերը:

*Շո****\_****օր էր: Հակո \_ պապն իր որ \_ ու հետ նստել էր դարպասի մոտ: Նա թրջած*

*փա \_ փուկ սր \_ իչը գցել էր թիկունքին: Հակո\_ պապը մտածում էր գյուղի հո \_ սերի մասին: Նա գյուղի միակ դար \_ ինն է: Որդին Հակո \_ պապի օ \_ նականն է:*

*Դար \_ նոցում նա սր \_ ում է գործիքները:*

Չորրորդ դասարանում առաջադրանքները կարող են ունենալ այսպիսի բովանդակություն

Արտագրել՝ վերականգնելով ձևափոխված տեքստը:

ա) *Որսորդը վախից գունատվեց ու դողդողալով շշնջաց. «Ինձ միայն հետք է պետք, ոչ թե առյուծը»: Փայտահատը պատասխանեց, որ ինքը հենց առյուծին ցույց կտա: Մի որսորդ առյուծի հետք էր փնտրում: Նա փայտահատին հարցրեց, թե արդյոք նա չի տեսել առյուծի հետքը կամ որջը:*

Արտագրել՝ ընդգծել.

**ա)** Թվականները

*Կապիկն արդեն վաթսուն տարեկան էր: Քանի որ նա ծերացել էր, լավ չէր տեսնում: Նա գնում է հինգ-վեվ ակնոց, որոնք նա դնում է մեկ գլխին, մեկ պոչին, իսկ ապակին լույս չի տալիս կապիկին: Զայրանում է կապիկը, դեն նետում ակնոցը և ջարդում:*

**բ)** Ածականները

*Կեսօրին բարալիկ ճյուղը սկսեց ճրճրթալ: Բողբոջներն էին պայթում: Նրանք դեն էին նետում ձմեռային զգեստները: Զգույշ բացվեցին փոքրիկ բողբոջները: Արդեն հաջորդ օրը բարալիկ ճյուղն ամբողջովին ծածկված էր կանաչով: Հանկարծ ինչ-որ բան փայլատակեց: Վախեցած տերևները հպվեցին իրար: Նրանք առաջին անգամ էին ընկել անձրևի տակ: Հետո քամին խաղաղվեց, անձրևը դադարեց: Վերջալույսին տիրեց անդորրը: Փոքրիկ ու թույլ տերևները ցավով էին ընդունում անձրևի կաթիլների ծանր հարվածները:*

**ՀԵՏԱԶՈՏՈՒԹՅԱՆ ԳԻՏԱԿԱՆ ՆՈՐՈՒՅԹԸ**

• Ուսումնասիրվել և համակարգվել են մտավոր հետամնացություն ունեցող հայ երեխաների գրավոր խոսքում հանդիպող սխալները, բացահայտվել են դրանց պատճառներն ու արտահայտման ձևերը:

 • Ուսումնասիրվել, վերլուծվել և համակարգվել են ՀՀ հատուկ (օժանդակ) դպրոցում սովորողների ուղղագրական կարողությունների ձևավորման մեթոդները, այդ գործընթացի ախտորոշման արդյունքները անձնակենտրոն կրթության համատեքստում:

• Մշակվել է հատուկ (օժանդակ) դպրոցի սովորողների ուղղագրական կարողությունների ձևավորման գործընթացի արդյունավետությունը բարձրացնող մեթոդական համալիր, որը ենթադրում է նշված ուղղությամբ աշխատանքներն սկսել գրաճանաչության գործընթացին զուգընթաց` կարևորելով ոչ խոսքային գործառույթների զարգացումը:

• Որոշակիացվել և հիմնավորվել են հատուկ (օժանդակ) դպրոցում ուղղագրության ուսուցման արդյունավետության մանկավարժական պայմանները:

 • Փորձարարական աշխատանքների միջոցով ստուգվել և լրամշակվել է հատուկ (օժանդակ) դպրոցի սովորողների ուղղագրական կարողությունների ձևավորմանը միտված գործնական աշխատանքների համալիր, մշակվել են համակցված խանգարումների պարագայում դրանց գործադրման ուղղությամբ մեթոդական երաշխավորություններ:

ՀԵՏԱԶՈՏՈՒԹՅԱՆ ՏԵՍԱԿԱՆ ՆՇԱՆԱԿՈՒԹՅՈՒՆԸ: Ուսումնասիրվել և դիտարկվել են հայերենի ուղղա•րության տեսությունն ու պրակտիկան ժամանակակից հայոց լեզվի տեսանկյունից, ինչպես նաև բացահայտվել և ներկայացվել է հատուկ (օժանդակ) դպրոցում հայերենի ուղղա•րության ուսուցման •ործընթացի ինքնատիպությունը` 7 հաշվի առնելով ինչպես ժամանակակից մանկավարժության ու մեթոդիկայի, այնպես էլ հատուկ մանկավարժության և հո•եբանության արդի ձեռքբերումները:

ՀԵՏԱԶՈՏՈՒԹՅԱՆ ԳՈՐԾՆԱԿԱՆ ՆՇԱՆԱԿՈՒԹՅՈՒՆԸ: դպրոցում հայերենի ուղղագրության ուսուցման և ուղղագրական կարողությունների ձևավորման ու ամրակայման առաջարկված մեթոդական հնարների համալիրը կնպաստի սովորողների համապատասխան ունակությունների ձևավորմանը, ոչ միայն մտավոր հետամնաց երեխաների ճիշտ գրելու կարողության մշակմանը, այլև այս երեխաների երկրորդային խանգարումների` խոսքի, մտածողության, հոգեկան բոլոր գործընթացների շտկմանն ու զարգացմանը: Նշված ձեռքբերումները կարող են գործածվել մանկավարժական բուհերի հատուկ մանկավարժության բաժնի դասախոսների և ուսանողների, հանրակրթական դպրոցների ներառական դասարանների ուսուցիչների, հատուկ դպրոցների համար ծրագրեր և դասագրքեր ստեղծող համակազմերի և այդ ոլորտում աշխատող մանկավարժների կողմից:

Ուսումնասիրվում են հետազոտության մեթոդաբանական հիմքը կազմող տեսությունների, հայեցակարգային դրույթների համալիր վերլուծությամբ, երկարատև գիտամանկավարժական գործունեության, ինչպես նաև փորձարարական եղանակով ձեռք բերված հարուստ նյութի հետևողական ու մանրազնին մշակմամբ, արդյունքների ընդհանրացմամբ, առաջարկված մեթոդական երաշխավորությունների ներդրմամբ:

 ՀՀ հանրակրթական դպրոցի տարրական կրթության բաժնում գործող ուղղագրության ուսուցման մեթոդական համակարգի արդյունավետությունը պայմանավորված է այդ գործընթացի մի շարք առանձնահատկությունների հաշվառմամբ. ուղղագրական կարողությունների և հմտությունների ձևավորումն կրտսեր դպրոցում իրականացնել փուլ առ փուլ` սկսելով ուսումնառության առաջին իսկ օրերից` դեռևս գրաճանաչության շրջանից` իրականացնելով անձնակողմնորոշված ուսումնական գործընթաց:

Մեր հետազոտության տվյալները վկայում են նաև, որ ուղղագրական սխալների հաղթահարումն ավելի ակնհայտ է արտագրության վարժությունների ժամանակ: Այս հանգամանքը մենք պայմանավորում ենք նախապատրաստական աշխատանքների ընթացքում (գրաճանաչության շրջանում) այս երեխաների հոգեկան գործընթացների շտկման և զարգացման լայնածավալ աշխատանքների կիրառմամբ: Թերևս դժվարությունն ավելի շատ նկատելի է քերականական ուղղագրության ուսուցման գործընթացում, սակայն այստեղ էլ, կիրառելով օժանդակ հնարներ, հենվելով այս երեխաների պահպանված զգայարանների աշխատանքի վրա և վերանայելով ծրագրով առաջադրված ուղղագրական արժեք ունեցող բառերի ցանկը, կարելի է հասնել զգալի արդյունքների (տրամագիր 2): Մեր աշխատանքի երրորդ փուլում ընդհանրացրել ենք ձեռք բերած արդյունքները և դրանց հիման վրա կատարել եզրահան•ումներ

**Ուղղագրության հմտությունների ձևավորման մեթոդիկան**

Ուղղագրական հմտությունների մշակումը բավականին բարդ և ժամանակատար գործընթաց է, ինչպես ցանկացած հմտության հմտության ձևավորման գործընթացը: Ընդհանրապես հոգեբանության մեջ տարբերվում են

1. բազմակի միօրինակ կրկնությունների հիման վրա ձևավորված հմտությունները հիմնականում իրենցից ներկայացնում են ֆիզիկական գործողություններ,՝մեխանիկական արտագրություն, վազք, թռիչք և այլն:

2. առավել բարդ մտավոր գործողությունների կատարման հիման վրա ձևավորված հմտություններ, որոնք իրենցից ներկայացնում են «մարդու գիտակցական գործունեության ավտոմատացված բաղադրիչներ:

Կարևոր հանգամանք: եթե աշակերտը տարբերակում է հնչյունները, ճիշտ է արտաբերում դրանք/ այսինքն ունի զարգացած հնչյունային լսողություն և վերարտադրման կարողություն/ ուրեմն նա նշանակալիորեն հեշտությամբ կհաղթահարի ուղղագրության ուսուցման գորշընթացում ծագած դժվարությունները:Ուղղագրական հմտությունների ձևավորման գործընթացի արդյունավետությունը պայմանավորված է առաջին հերթին վերը նշված կարողությունների առկայությամբ: Նշանակում է բծախնդիր աշխատանք տանել երեխաների հնչունային լսողության զարգացման , վերլուծական-համադրական մտածողության ձևավորման ուղղությամբ:

Ուղղագրության ուսուցման գործընթացը կազմակերպելիս պետք է հիշել, որ երեխան բառն արտասանում է ամբողջությամբ, սակայն այն գրում է մաս-մաս արտասանելով և համադրելով: Հայտնի է, որ ցանկացած գիտելիքի ձեռքբերման գործընթացի արդյունավետությունը պայմանավորված է երեխայի վերլուծելու, , համադրելու, հակադրելու երևույթների և առարկանների միջև նմանություններ, տարբերություններ գտնելու , օրինաչափություններ նկատելու ունակությունների զարգացման աստիճանով: Քերականական կանոնների իմացությունն անշուշտ կարևոր է գրագետ գրելու գործընթացում, սակայն երեխաներն իրենք պետք է ձևակերպեն դրանք ՝բխեցնելով լեզվական վարժությունների միջով անցած ուղուց: Հակառակ դեպքում գիտելիքը կմնա գիտելիքի մակարդակում,,այն չի դառնա կարողություն, երեխան բերանացի կասի ուղղագրական կանոնը, սակայն թույլ կտա հենց այդ կանոնին վերաբերվող սխալներ:

**Ուղղագրական վարժությունների համակարգը**

Ուղղագրական հմտությունների ձևավորումն իրականացվում է ուղղագրական վարժությունների կատարման միջոցով:Դրանք ոչ միայն նպաստում են բառի ուղղագրական կանոնի տիրապետմանը, այլև ձևավորում են առանձին բառերի ուղղագրությունը մեկ ընդհանուր կանոնի տակ համակարգելու, կանոնը ճշգրտելու և խոսքում կիրառելու ունակություններ:

Մեթոդիստներն ավանդաբար ուղղագրական կարողությունների մշակմանն նպատակաուղղված վարժությունների երեք տեսակ են նշում՝արտագրություն, թելադրություն և փոխադրություն: Ըստ էության սրանք գրավոր խոսքի տեսակներից են , որոնց ուսուցման մեթոդական առանձնահատկությունների մասին առավել հանգամանորեն ներկայացված է Ջ. Գյուլամիրյանի «Գրավոր խոսքի տեսակներն ու դրանց ուսուցման մեթոդիկան» վերնագրի տակ:

**Եզրակացություն**

Հետազոտության հիմնախնդրի համակողմանի ուսումնասիրությամբ հանգեցինք հետևյալ եզրակացությունների

1. Տարրական դպրոցում հայերենի ուղղա•րության ուսուցման և սովորողների` համապատասխան գիտելիքների և կարողությունների ձեռքբերման ուղղությամբ առ այսօր չկան հիմնարար հետազոտություններ, հրապարակում առկա մեթոդական •րականությունը հիմնականում ռուսալեզու է (կամ թարգմանություն) և, բնականաբար, հաշվի առնված չեն հայ երեխաների գրավոր և բանավոր խոսքի առանձնահատկությունները: Հետևաբար դրանք այսօր կիրառելի չեն:

 2. Հանրակրթական դպրոցի մայրենի լեզվի դասընթացի ողջ համակար•ում ուղղա•րության և ուղղախոսության ուսումնասիրումը կարևոր բաժիններից է, որը ոչ միայն նպատակ է, այլև կարևորագույն միջոց` կրտսեր դպրոցում սովորող երեխաների` ինչպես երկրորդային խանգարումները շտկելու, այնպես էլ մի շարք հմտություններ ձեռք բերելու համար: Այն շահեկանորեն զգալի կլինի միայն մեթոդապես ճիշտ մշակված վարժությունների համակարգի կիրառման և դրանց արդյունքների մշտադիտարկման դեպքում:

3. Հատուկ (օժանդակ) դպրոցներում իրականացրած փորձաքննության ընթացքում հիմնավորվել է, որ ուղղագրական կարողությունների և հմտությունների ձևավորումն օժանդակ դպրոցում պետք է իրականացնել փուլ առ փուլ` սկսելով ուսումնառության առաջին իսկ օրերից` դեռևս գրաճանաչության նախապատրաստական շրջանից` իրականացնելով անձնակողմնորոշված ուսումնական գործընթաց: Ընդ որում` անհրաժեշտ է հաշվի առնել յուրաքանչյուր երեխայի հոգեկանի զարգացման առանձնահատկությունները, ունեցած խանգարման բնույթն ու արտահայտվածության աստիճանը, ինչպես նաև պահպանված հնարավորությունները: Միայն անձնակենտրոն կրթադաստիարակչական գործընթացը կստեղծի երեխայի կարիքները տեսնելու, ճանաչելու, նրա նկատմամբ ապրումակցող վերաբերմունք դրսևորելու և խնդիրների հաղթահարման ճանապարհին մենակ չթողնելու, նրան հուսադրելու և նրա առաջընթացին հավատալու հնարավորություններ:

4. Կարևորելով մտավոր հետամնաց երեխաների ուղղա•րության ուսուցման գործընթացում սովորողների հոգեկան գործընթացների զարգացումն ու դրանց հիմքում ընկած զգայարանների գործունեության ակտիվացումը` առաջնորդվել առանձնահատուկ մեթոդական երաշխավորություններով, ընտրել ուսուցման այնպիսի մեթոդներ ու դրանց կիրառման այնպիսի պայմաններ, որոնք կապահովեն այս երեխաների ակտիվ գործունեությունը:

5. Անցկացրած ուսումնասիրություններն ու վերլուծությունները ցույց են տվել, որ անհրաժեշտ է վերանայել և լրամշակել հատուկ (օժանդակ) դպրոցի մայրենի լեզվի ուսուցման ծրագրի բովանդակությունն ընդհանրապես, ուղղագրության բաժինը` մասնավորապես: Ծրագրի բովանդակությունը և կառուցվածքը մշակելիս կարևորել ուսուցման գործընթացի անձնակողմնորոշված բնույթը, ուղղագրության ուսուցումն իրականացնել ոչ թե բառի, այլ տեքստի, կենդանի խոսքի մակարդակով:

6. Առանձնահատուկ ուշադրություն դարձնել ուղղագրության յուրացման գործընթացում հնչյունային սկզբունքին (լոգոպեդական աշխատանքների համադասարանային կիրառման ճանապարհով)` կարևորելով ուսուցիչների համար ուսումնաօժանդակ նյութերի տպագրության խնդիրը` դրանք համապատասխանեցնելով նաև տարրական դպրոցի հայոց լեզվի ծրագրային նյութերի բաժիններին:

7. Տարրական դպրոցում հայոց լեզվի ուսուցման մեթոդիկայի բուհական դասընթացում կարևոր տեղ պետք է տալ ուղղագրական և ուղղախոսական կարողությունների ձևավորման մեթոդներին և ուսանողների` այդ ուղղությամբ ձեռք բերած գիտելիքներին և ունակություններին. հասնել նրան, որ հանրակրթական դպրոցներում դասավանդեն միայն մասնագիտական կրթություն ստացած մանկավարժները:

8. Մեր կողմից մշակված և փորձարկված ուղղագրական կարողությունների ձևավորման մեթոդական համալիրն ու ձևակերպված պահանջ-կողմնորոշումները (մասնակի փոփոխություններով) լիարժեքորեն կարող են ներդրվել նաև ներառական կրթության պայմաններում:

**Դասի պլան**

դասարանը՝ 4-րդ

դասի թեման՝ Դ-տ-թ բաղաձայնների ուղղագրությունը և ուղղախոսությունը

դասի նպատակները և խնդիրները՝

* իմանալ հայերենի ուղղագրական և ուղղախոսական կանոնները
* տարբերել դ, տ, թ բաղաձայնների արտասանությունը և գրությունը
* կարողանալ գրավոր և բանավոր խոսքում ճիշտ կիրառել ուղղագրական և ուղղախոսական կանոնները
* ձևավորել անսխալ գրելու կարողություն
* բառապաշարի հարստացում
* կարողանալ ընկալել բառի կազմությունը, բառակազմական վերլուծության միջոցով բացատրել բառի ուղղագրությունը, ճիշտ գրել

դասին անհրաժեշտ մեթոդներ, հնարներ, դիդակտիկ պարագաներ – ԽԻԿ համակարգ, խմբային աշխատանք, եռաթև աղյուսակ, առաջադրանքների քարտեր

Դասի ընթացքը:

**1․ Խթանում:**

* Բնութագրել հայերենի բաղաձայնները, դ-տ-թ բաղաձայնների արտասանությունը և գրությունը:
* Գրատախտակին գծել եռաթև աղյուսակ, լրացնել․

|  |  |  |
| --- | --- | --- |
| լսվում է փ, գրվում է բ | լսվում է ք, գրվում է գ | լսվում է թ, գրվում է դ |
| ․․․․․․․․ | ․․․․․․․․․․․․․․․ | ․․․․․․․․․․․․․․․․ |

**2․ Իմաստի ընկալում**։

Ա․ տնային առաջադրանքի ստուգում

Բ․ Դ-տ-թ-ի ուղղագրություն ունեցող բառերը խմբավորել՝ նման վերջավորություն ունեցող, գործողություն ցույց տվող, անձ ցույց տվող, գրել գրատախտակին․

բարդ, զարդ, վարդ, մարդ, ջարդ, բերդ, բուրդ

բրդել, դրդել, լերդանալ, կարդալ, հաղորդել, վրդովել

լյարդ, նյարդ, երդ /և այլն/

Գ․ բացատրել լաջվարդ, խորդուբորդ, դրդել, վաղորդայն, վաղորդյան, վրդովել բառերի իմաստները, կազմել նախադասություններ:

**3․Կշռադատում** /խմբային աշխատանք/:

Ա․ Բացատրել հարանունները, զույգը գործածել նույն նախադասության մեջ․

որթ-որդ, հորթ-հորդ, հարթ-հարդ, փտել-փթթել, խայտալ-խայթել

Բ․ Կազմել բառեր՝

- զարդ և զարթնել արմատներով, գրել սյունակներով․

-որդ, -ուրդ ածանցներով

-ընդ ածանցով, ընթաց/ք/ արմատով

Գ․ Գրել հոմանիշները /բառերի մեջ պետք է լինեն դ, տ, թ բաղաձայններ/

Ուրախ, վարար, անհարթ, կապույտ, ժամանակակից, զուգել, հրահրել,

Դ․ Լրացնել տառը, բացատրել կազմությունը․ բառակազմական վերլուծություն

Հար**դ**ագողի ճանապարհ, գմբեթար**դ**, Վար**դ**ավառ, անձրևոր**դ,** սաղար**թ**ախիտ,

թա**տ**երական, ակնթար**թ:**

Ե․ Կազմել նախադասություններ դ-տ-թ-ի ուղղագրություն ունեցող բառերով:

Օրինակ՝ Արդյո՞ք արդեն արդար արդյունք կլինի:

**4․Գնահատում։**

**5․ Տանը**։ Առաջադրանք 6, 7 /հորինել հեքիաթ, լրացնել խաչբառը/:

**Օգտագործված գրականության ցանկ**

1. Ավետիսյան Յու., Զաքարյան Հ., Հնչյունաբանություն, ուղղախոսություն, ուղղագրություն, Երևան, 2007:

2. Բաղրամյան Ռ., Հայերենի ուղղագրությունը և նրա ուսուցման հարցերը, Երևան, 1957:

3. Գասպարյան Մ., Քերականության և ուղղագրության ուսուցումը տարրական դասարաններում, Երևան, 1954:

4. Գյուլամիրյան Ջ., Մայրենիի տարրական ուսուցման մեթոդիկա, Երևան, 2015:

5. Գյուլամիրյան Ջ., Արտագրությունների, թելադրությունների, փոխադրությունների, շարադրությունների ձեռնարկ, Երևան, 2003:

6. Գյուլամիրյան Ջ., «Մայրենի-2» դասագրքի մեթոդական ուղեցույց, Երևան, 2004: